paragraph_text: Pictures at Eleven jedini je Plantov solo album kojeg je objavio za Led Zeppelinovu izdavačku kuću Swan Song Records. U vrijeme kad je izlazio njegov sljedeći album The Principle of Moments, 1983. godine, Swan Song Records je prestao s radom, a on je album objavio za vlastitu izdavačku kuću pod nazivom Es Paranza, koja je distribuirala za Atlantic Records. Rhino Entertainment je 20. ožujka 2007. godine izdao reizdanje albuma s dvije bonus skladbe "Far Post" i "Like I've Never Been Gone" (uživo).